મહેશના મતે આ કાર્ટ બનાવતી વખતે સૌથી મોટી સમસ્યા રોકાણની આવી અને તેમને કોઈ એવો રોકાણકાર નહોતો મળતો જે આ પ્રોજેક્ટમાં રોકાણ કરી શકે. તેમણે સોશિયલ મીડિયાનો ઉપયોગ કર્યો અને કાર્ટ સાથે જોડાયેલા વિવિધ પોસ્ટ કરી. ત્યારબાદ મિલાપને તેમનો આ વિચાર પસંદ આવ્યો અને તેમણે આ કાર્ટ બનાવવામાં રસ દાખવ્યો. મહેશ વધુમાં જણાવે છે કે, મેં તેમને જણાવ્યું કે, ક્યાંયથી રોકાણ આવી જાય તો આવા દસ કાર્ટ બનાવવા છે જે કોઈ એનજીઓને ભાડે પણ આપી શકાય છે. આમ કરવાથી ઘણા બેરોજગારોને નોકરી મળી શકે તેમ હતી જેનાથી દર મહિને તેમનું ગુજરાન ચાલે.